SREDNJA ŠKOLA

PAVLA RITTERA VITEZOVIĆA

U SENJU

KLASA: 112-01/21-01/01

URBROJ: 2125/38-01-21-03

Senj, 17. veljače 2021.

Temeljem čl. 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20), Srednja škola Pavla Rittera Vitezovića u Senju objavljuje

**NATJEČAJ**

**za popunjavanje radnih mjesta**

**1. Prof. fizike** - 1 izvršitelj/ica na neodređeno nepuno radno vrijeme, 18 sati u nastavi tjedno,

**2. Prof. biologije** - 1 izvršitelj/ica na neodređeno nepuno radno vrijeme, 11 sati u nastavi tjedno,

**3. Prof. poznavanja robe i prehrane** - 1 izvršitelj/ica na neodređeno nepuno radno vrijeme, 2 sata u nastavi tjedno,

**4. Prof. matematike** - 1 izvršitelj/ica na neodređeno nepuno radno vrijeme, 2 sata u nastavi tjedno.

UVJETI: prema čl. 105. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) , prema Pravilniku o stručnoj spremi pedagoško-psihološkom obrazovanju nastavnika u srednjem školstvu (NN br. 01/96 i 80/99).

Pravo na podnošenje prijave imaju ravnopravno osobe oba spola. Izrazi koji se koriste u ovom natječaju za osobe u muškom rodu korišteni su neutralno i odnose se i na muške i ženske kandidate.

Radni odnos u školskoj ustanovi ne može zasnovati osoba za čiji prijam postoje zapreke za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi.

Uz prijavu na natječaj kandidati su dužni priložiti:

- vlastoručno potpisanu prijavu,

- životopis,

- dokaz o stečenoj stručnoj spremi,

- uvjerenje da nije pod istragom i da se protiv kandidata ne vodi kazneni postupak u pogledu zapreka za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi – ne starije od dana objave natječaja,

- elektronički zapis ili potvrdu o podacima evidentiranim u matičnoj evidenciji HZMO-a, ne stariji od dana objave natječaja.

Prilozi se dostavljaju isključivo u neovjerenoj preslici i ne vraćaju se kandidatu nakon završetka natječajnog postupka. Nakon odabira kandidata , a prije potpisivanja ugovora o radu, odabrani kandidat mora priložiti izvornik.

Nepotpune i nepravovremene prijave neće se razmatrati.

Kandidati koji se pozivaju na prednost pri zapošljavanju prema posebnom zakonu, dužni su u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu.

Kandidati koji se pozivaju na pravo prednosti pri zapošljavanju prema članku 102. stavku 1.-3. Zakona o hrvatskim braniteljima iz Domovinskog rata i članovima njihovih obitelji (NN br. 121/17 i 98/19) uz prijavu na natječaj dužni su dostaviti i dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji, koji su navedeni na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju u skladu s člankom 48.f  Zakona o zaštiti vojnih i civilnih invalida rata („Narodne novine“ br. 33/92,77/92,86/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj dužan je, osim dokaza o ispunjavanju traženih uvjeta, priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18 i 32/20) dužan je priložiti pored dokaza o ispunjavanju traženih uvjeta i dokaz o invaliditetu te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji su pravodobno dostavili potpunu prijavu sa svim prilozima i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o načinu i postupku zapošljavanja u Srednjoj školi Pavla Rittera Vitezovića u Senju.

Područje provjere odnosno vrednovanje kandidata i vrijeme i mjesto testiranja objavit će se na mrežnoj stranici Škole: [*http://www.ss-prvitezovica-senj.skole.hr/natje\_aji*](http://www.ss-prvitezovica-senj.skole.hr/natje_aji)

Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Prijave na natječaj s potrebnim dokumentima o ispunjavanju uvjeta dostaviti u roku 8 dana od dana objave natječaja neposredno ili poštom na adresu:

Srednja škola Pavla Rittera Vitezovića u Senju, Vjenceslava Novaka 2, 53270 SENJ, s naznakom „Za natječaj“.

Prijave upućene elektroničkom poštom neće se uvažavati.

O rezultatima natječaja kandidati će biti obaviješteni na mrežnoj stranici škole najkasnije u roku 15 dana od potpisa ugovora o radu s odabranim kandidatom.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Škole dana 17. veljače 2021. godine.

RAVNATELJICA

Danijela Vukelić, dipl. oec.